
ROMÂNIA

JUDEŢUL VRANCEA

CONSILIUL LOCAL AL MUNICIPIULUI 

FOCŞANI
H O T Ă R Â R E
pentru modificarea şi completarea Anexei nr. 1 la  Hotărârea Consiliului Local al municipiului Focşani nr. 27/28.01.2016, privind aprobarea Regulamentului de autorizare a activităţilor de comercializare a produselor şi serviciilor de piaţă pe raza Municipiului Focşani
         Consiliul local al Municipiul Focşani, judeţul Vrancea, întrunit în şedinţa extraordinară:

- analizând proiectul de hotărâre iniţiat de Primarul Municipiului Focşani, prin care se propune  modificarea şi completarea Anexei nr. 1 la  Hotărârea Consiliului Local al municipiului Focşani nr. 27/28.01.2016, privind aprobarea Regulamentului de autorizare a activităţilor de comercializare a produselor şi serviciilor de piaţă pe raza Municipiului Focşani, precum şi raportul întocmit raportul întocmit de către Direcţia arhitectului șef, înregistrat la nr. 3806/16.01.2018;
-  văzậnd avizul favorabil al Comisiei de buget şi administraţie publică locală;
- în conformitate cu prevederile O.G. nr. 99/2000 privind comercializarea produselor şi serviciilor de piaţă, republicată;

-  în conformitate cu prevederile H.G. nr. 333/2003 pentru aprobarea Normelor metodologice de aplicare a O.G. nr. 99/2000 privind comercializarea produselor şi serviciilor de piaţă, republicată;
-  având în vedere prevederile Legii nr. 227/2015 privind Codul fiscal; 

- în conformitate cu prevederile H.G. nr. 571/2016 pentru aprobarea categoriilor de construcții și amenajari care se supun avizării și/sau autorizării privind securitatea la incendiu;

- în conformitate cu prevederile Ordinului nr. 1798/2007 pentru aprobarea Procedurii de emitere a autorizaţiei de mediu, cu modificările şi completările ulterioare;

- în conformitate cu prevederile Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată;

- în conformitate cu Legea nr. 230/2007 privind înfiinţarea, organizarea şi funcţionarea asociaţiilor de proprietari;

- în conformitate cu prevederile Legii nr. 50/1991 privind autorizarea executării construcţiilor şi unele măsuri pentru realizarea locuinţelor, republicată;

- având în vedere prevederile Legii nr. 52/2003 privind transparența decizională în administrația publică, republicată,
- în baza art. 36 alin. (1), alin. (9) şi în temeiul art. 45 alin. (1), din Legea nr. 215/2001 a administraţiei publice locale, republicată, cu modificările şi completările ulterioare;

H O T Ă R Ă Ş T E :
Art. 1   Se aprobă modificarea şi completarea art. 4, alin. (1) din Capitolul II - Procedura de autorizare din Anexa nr. 1 la  Hotărârea Consiliului Local al municipiului Focşani nr. 27/28.01.2016, privind aprobarea Regulamentului de autorizare a activităţilor de comercializare a produselor şi serviciilor de piaţă pe raza Municipiului Focşani, care va avea următorul cuprins: 
(1) În vederea eliberării autorizaţiei de funcționare pentru unităţile comerciale, agenţii  economici vor depune următoarele documente:
a) cererea tip de autorizare;

b) certificatul de înregistrare la Oficiul Registrului Comertului, actul constitutiv/statutul societăţii (copie); 

c) certificatul constatator de la Oficiul Registrului Comerţului emis în temeiul art. 17, alin. (1), lit. b), din Legea nr. 359/2004, pentru punctul de lucru (copie);

d) actul care atestă posesia legală a spaţiului în care urmează să se desfăşoare activitatea (extras de carte funciara, contract de vanzare-cumparare, contract de inchiriere, contract de comodat, etc.) (copie);

e) autorizaţia de  construire şi certificatul de urbanism pentru amenajarea şi/sau schimbarea destinaţiei spaţiului, unde este cazul (copie);

f) tabelul nominal cu acordul locatarilor/proprietarilor, pe orizontală şi pe verticală, cu viza asociaţiei de locatari/proprietari, pentru unităţile situate la parterul sau subsolul unei clădiri colective sau acordul locatarilor/proprietarilor din vecinătate pentru clădiri/locuinţe individuale, referitor la programul de functionare, în cazul în care se solicita program de funcționare peste ora 22.00 sau înainte de ora 8.00 (copie);

g) schiţa spaţiului şi planul de situaţie/încadrare în zona (copie); 

h) autorizaţia de securitate la incendiu sau negaţie că activitatea/obiectivul nu se supune avizării/autorizarii pe linie de securitate la incendiu (copie);

i) autorizaţia de mediu eliberată de Agenţia pentru Protecţia Mediului, unde este cazul (copie);

j) contractul de prestari servicii pentru colectarea, transportul, depozitarea deşeurilor (copie);

k) notificare pentru unităţile de alimentaţie publică care organizează, la cererea consumatorilor, mese festive şi alte asemenea, care vor să funcţioneze după ora 22:00, cu cel putin 48 de ore înainte ca evenimentul sa aibă loc. Notificarea se va depune personal la Poliţia Locală Focşani şi la Inspectoratul pentru Situaţii de Urgenţă "Anghel Saligny" Vrancea şi va cuprinde declaraţia pe propria răspundere că se vor lua toate măsurile ce se impun pentru respectarea reglementărilor privind ordinea, liniştea publică şi securitatea la incendiu. În acest caz lângă orarul de funcţionare se afişează anunţul ''Rezervat'' cu precizarea perioadei rezervate;

l) buletin de analiză a nivelului de zgomot atât pentru interiorul, cât şi exteriorul localului, în cazul reclamaţiilor şi sesizărilor privind tulburarea liniştii publice (copie),

m) document de înregistrare sanitară-veterinară şi pentru siguranţa alimentelor pentru unitatile cu profil alimentar, inclusiv cele de alimentatie publica (copie),

n) notificare de la Direcţia de Sănătate Publică Vrancea, act emis în conformitate cu legislaţia specifică sau proces verbal de constatare a condiţiilor igienico-sanitare pentru unităţile cu profil alimentar, inclusiv cele de alimentaţie publică, precum şi cele definite prin codurile CAEN (Rev. 2) 4520 - “Întreţinerea şi repararea autovehiculelor”, 9602 - ”Coafură şi alte activităţi de înfrumuseţare”, 9604 - “Activităţi de întreţinere corporală”.

Art.2 Se aprobă modificarea şi completarea art.4, alin.(4) din Capitolul II - Procedura de autorizare din Anexa nr. 1 la  Hotărârea Consiliului Local al municipiului Focşani nr. 27/28.01.2016, privind aprobarea Regulamentului de autorizare a activităţilor de comercializare a produselor şi serviciilor de piaţă pe raza Municipiului Focşani, care va avea următorul cuprins: 
(4)  Autorizaţia de funcţionare a unităţilor se eliberează anual la cererea persoanelor fizice sau juridice care vor să desfăşoare activitatea solicitată, până la 31 decembrie a anului pentru care s-a eliberat autorizatia, după achitarea la organele financiare a taxei prevăzute de Codul fiscal, integral, anticipat eliberării acesteia, indiferent de perioada rămasă până la sfârşitul anului fiscal respectiv. Autorizaţia de funcţionare se prelungeşte anual după achitarea taxei, prin consemnarea pe autorizaţie a datei acordării vizei anuale de funcţionare. Termenul de obținere a vizei anuale este până la data de 31 martie a fiecărui an.
Art.3 Se aprobă modificarea şi completarea art.4, alin.(5) din Capitolul II - Procedura de autorizare din Anexa nr. 1 la  Hotărârea Consiliului Local al municipiului Focşani nr. 27/28.01.2016, privind aprobarea Regulamentului de autorizare a activităţilor de comercializare a produselor şi serviciilor de piaţă pe raza Municipiului Focşani, care va avea următorul cuprins: 
(5) Pentru emiterea vizei anuale la spațiile comerciale care dețin autorizație de funcționare, agenții economici vor depune  următoarele documente:

(5.1) În cazul în care nu au intervenit modificări la documentația existentă în dosarul de autorizare, cât și la condițiile de funcționare, de la data autorizării/vizării anterioare:

a)  cererea tip de autorizare;

b) autorizatia de functionare in original;

c) copie dupa dovada plății taxei de viză stabilită prin hotararea Consiliului Local Focșani privind impozitele si taxele locale.

(5.2) În cazul în care intervin modificări la documentația existentă în dosarul de autorizare, cât și la condițiile de funcționare, de la data autorizării/vizării anterioare, trebuie sa se depuna impreuna cu cererea tip de autorizare, autorizația de funcționare în original, copie dupa dovada plății taxei de viză stabilită prin hotararea Consiliului Local Focșani privind impozitele si taxele locale, documentele preschimbate/actualizate din lista de mai jos: 

a) certificatul de înregistrare la Oficiul Registrului Comertului, actul constitutiv/statutul societăţii (copie);

b) certificatul constatator de la Oficiul Registrului Comerţului emis în temeiul art. 17, alin. (1), lit. b), din Legea nr. 359/2004, pentru punctul de lucru (copie);

c) actul care atestă posesia legală a spaţiului în care urmează să se desfăşoare activitatea (extras de carte funciara, contract de vanzare-cumparare, contract de inchiriere, contract de comodat, etc) (copie);

d) autorizaţia de construire şi certificatul de urbanism pentru amenajarea şi/sau schimbarea destinaţiei spaţiului (copie);
e) schiţa spaţiului şi planul de situaţie/încadrare în zona (copie); 
f) autorizaţia de securitate la incendiu sau negaţie că activitatea/obiectivul nu se supune avizării/autorizarii pe linie de securitate la incendiu (copie);
g) autorizaţia de mediu eliberată de Agenţia pentru Protecţia Mediului, unde este cazul (copie);
h) contractul de prestari servicii pentru colectarea, transportul, depozitarea deşeurilor (copie);
i) document de înregistrare sanitară-veterinară şi pentru siguranţa alimentelor pentru unitatile cu profil alimentar, inclusiv cele de alimentatie publica (copie),
j) notificare de la Direcţia de Sănătate Publică Vrancea, act emis în conformitate   cu legislaţia specifică sau proces verbal de constatare a condiţiilor igienico-sanitare pentru unităţile cu profil alimentar, inclusiv cele de alimentaţie publică, precum şi cele definite prin codurile CAEN (Rev. 2) 4520 - “Întreţinerea şi repararea autovehiculelor”, 9602 - ”Coafură şi alte activităţi de înfrumuseţare”, 9604 - “Activităţi de întreţinere corporală”(copie).

Art. 4   Prezenta hotărâre va fi comunicată de către Serviciul administraţie publică locală, agricultură conform legii, Poliției Locale a municipiului Focşani -  Compartimentul activitate comercială  şi Primarului Municipiului Focsani, care va asigura executarea acesteia prin Direcția arhitectului șef - Serviciul autorizări construcții și Compartimentul autorizare agenţi economici.
PREŞEDINTE DE ŞEDINŢĂ,    
           Mersoiu Ionuț
                                                                                     Contrasemnează,                                  

                   SECRETARUL MUNICIPIULUI

      FOCŞANI

                                                                               Eduard Marian Corhană
Municipiul Focşani, 07 martie 2018

